มาตามนัด! TRUE จ่ายค่าประมูลคลื่น 900 MHz งวด 3 มูลค่า 4.3 พันลบ.
มาตามนัด! TRUE จ่ายค่าประมูลคลื่น 900 MHz งวด 3 มูลค่า 4.3 พันลบ.
1 เม.ย. 2562

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ( กสทช.) เปิดเผยว่า นายวิเชาวน์ รักพงษ์ไพโรจน์  รองประธานคณะกรรมการบริหาร บริษัท ทรู คอร์ปอเรชั่น จำกัด (มหาชน) หรือTRUE ได้นำเงินค่าประมูลงวดที่ 3 จำนวน 4,301.40 ล้านบาท (รวมภาษีมูลค่าเพิ่มแล้ว) พร้อมหนังสือค้ำประกันจากสถาบันการเงิน เพื่อค้ำประกันการชำระเงินประมูลคลื่นความถี่ในส่วนที่เหลือวงเงิน 64,433.26 ล้านบาท (รวมภาษีมูลค่าเพิ่มแล้ว) มามอบให้แก่สำนักงาน กสทช. ตามเงื่อนไขของการชำระเงินประมูล โดยเงินค่าประมูลดังกล่าว สำนักงาน กสทช.จะรีบนำส่งกระทรวงการคลังเพื่อเป็นรายได้ของแผ่นดินต่อไป
สำหรับการชำระเงินประมูลงวดสุดท้าย (งวดที่ 4) บริษัทฯ จะต้องชำระเงินประมูลคลื่นความถี่ส่วนที่เหลือทั้งหมดจำนวน 60,218 ล้านบาท พร้อมภาษีมูลค่าเพิ่ม 4,215.26 ล้านบาท รวมเป็นจำนวนเงินทั้งสิ้น 64,433.26 ล้านบาท ภายในวันที่ 31 มี.ค. 2563